Mekanizmi i Ankesave (MA) për Projektin e Forcimit të Qeverisjes Digjitale për Ofrimin e Shërbimeve (P178162)

Komunitetet dhe individët që besojnë se janë të ndikuar negativisht nga Projekti i forcimit të Qeverisjes Dixhitale për ofrimin e shërbimeve (P178162) i financuar nga Banka Botërore, mund të paraqesin ankesa nëpërmjet këtij mekanizmi për zgjidhjen e ankesave në nivel të projektit. Nëse besoni se jeni ndikuar negativisht nga ky projekt gjatë fazës së zbatimit, ju lutemi plotësoni këtë formular https://kryeministri.rks-gov.net/zyra-e-kryeministrit/komisionet/komisioni-per-transformim-digjital/ dhe e dërgoni tek personi përgjegjës i mekanizmit të ankesave Ali Krasniqi [ali.h.krasniqi@rks-gov.net](mailto:ali.h.krasniqi@rks-gov.net) . Ankesa do të regjistrohet në Regjistrin përkatës të Projektit dhe do të kthehet përgjigje brenda 7 ditëve kalendarike. Ankuesi do të informohet nga personi përgjegjës për masat e propozuara korrigjuese dhe veprimet e ndërmarra brenda 15 ditëve kalendarike pas pranimit të ankesës. Nëse çështja nuk mund të zgjidhet ose nuk kërkohet veprim, personi përgjegjës do t'i japë shpjegim dhe arsyetim ankuesit se si të vazhdojë më tutje me ankesën. Ankesat mund të adresojnë edhe mjete të tjera juridike në përputhje me ligjet dhe rregulloret e Kosovës.

Informacioni i kontaktit për pyetje dhe ankesa:

|  |  |
| --- | --- |
| **Përshkrim** | **Detajet e kontaktit** |
| Institucioni | Njësia për Transformim Digjital |
| Kontakti kryesor | Ali Krasniqi |
| Adresë | Sheshi Nëna Terezë, 10000 Prishtinë, Republika e Kosovës |
| Email | [ali.h.krasniqi@rks-gov.net](mailto:ali.h.krasniqi@rks-gov.net) |
| Faqja e internetit | <https://kryeministri.rks-gov.net/zyra-e-kryeministrit/komisionet/komisioni-per-transformim-digjital/> |
| Telefoni | +383 (0)38 200 14018 |

Meqenëse ky është projekt i mbështetur nga Banka Botërore, ju gjithashtu mund të paraqisni ankesën tuaj në Shërbimin e Kërkimit të Ankesave të Bankës Botërore (ang. Grievance Redress Services). Ky shërbim siguron që ankesat e marra të shqyrtohen menjëherë për të adresuar shqetësimet e lidhura me projektin. Komunitetet dhe individët e prekur nga projekti mund të paraqesin ankesën e tyre pranë Mekanizmit të pavarur të llogaridhënies (ang. Accountability Mechanism) të Bankës Botërore. Ky mekanizëm strehon Panelin e Inspektimit, i cili përcakton nëse dëmi ka ndodhur ose mund të ndodhë, si rezultat i mospërputhjes së Bankës Botërore me politikat dhe procedurat e saj dhe Shërbimit për Zgjidhjen e Mosmarrëveshjeve, i cili u ofron komuniteteve dhe huamarrësve mundësinë për të adresuar ankesat përmes zgjidhjes së mosmarrëveshjeve. Ankesat mund t'i paraqiten Mekanizmit të pavarur në çdo kohë pasi shqetësimet janë sjellë drejtpërdrejt në vëmendjen e Menaxhmentit të Bankës dhe pasi Menaxhmentit t'i jetë dhënë mundësia të përgjigjet. Për informacion mbi mënyrën e paraqitjes së ankesave në Shërbimin e Ankesave të Bankës, ju lutemi vizitoni uebfaqen <http://www.worldbank.org/GRS>. Për informacion mbi mënyrën e paraqitjes së ankesave në Mekanizmin e Përgjegjshmërisë së Bankës, ju lutemi vizitoni uebfaqen  [https://accountability.worldbank.org](https://accountability.worldbank.org/) .